Videoafhøring fik pige til at fortælle om voldtægt. Nu er 34-årig mand anholdt og sigtet for forbrydelsen

Ved du noget, så kontakt os. Sms/mms til 1224 (alm. takst), eller mail til 1224@eb.dk.

En niårig pige blev forleden lokket ind i en bil, hvorefter hun blev udsat for fuldbyrdet voldtægt i området ved Legind Sø på Mors.

Det oplyser politiinspektør ved Midt- og Vestjyllands Politi Hans Roost til Ekstra Bladet.

Politiet har nu anholdt en 34-årig mand, som er sigtet for den alvorlige forbrydelse.

Han bliver fremstillet i grundlovsforhør ved Retten i Herning klokken 12.00 lørdag. Politiinspektøren kan ikke oplyse, hvordan manden stiller sig til sigtelsen.

Politiets foreløbige efterforskning peger på, at forbrydelsen skete onsdag 13. juni mellem klokken 18.00 og 20.30.

Teknikere i færd med at sikre spor på Mors efter en grov forbrydelse. Foto: Rasmus Skaftved/Ritzau Scanpix

Lokket ind i bil

Den lille pige befandt sig i Vinderup nord for Holstebro, hvor en mand i bil ifølge hendes forklaring henvendte sig og lokkede hende ind i bilen.

- Efter vores oplysninger får manden meget hurtigt kontrol over situationen, og pigen følger med, siger Hans Roost til Ekstra Bladet.

Pigen blev kørt til et endnu uidentificeret gerningssted, hvor hun ifølge sigtelsen blev udsat for fuldbyrdet voldtægt.

Politiet har i de seneste dage været massivt til stede ved Legind Sø på Mors, hvor man har finkæmmet et større område og lavet tekniske undersøgelser. Det ligger ca. 35 minutter fra Vinderup.

Da ugerningen var overstået kørte gerningsmanden ifølge Hans Roost pigen tilbage, hvor han tidligere havde samlet hende op.

- Hun bliver afleveret næsten samme sted og går så hjem.

Politi massivt til stede på Mors. Foto: Rasmus Skaftved/Ritzau Scanpix

'Nu vil jeg sige det'

Selv om forbrydelsen skete i sidste uge, fik politiet først nys om den i løbet af mandag og tirsdag.

- Det er set før, at børn ikke straks siger det her. Så er der andre ting, der gør, at hun vælger at få tillid til at sige: 'Nu vil jeg sige det'. Det er blandt andet nogle oplysninger fra området, som gør, at vi snakker med hende og får hende videoafhørt. Og så kommer det frem, siger Hans Roost, som tilføjer, at det var en kombination af flere ting, som gjorde politiet opmærksom på, at der var overgået den niårige pige noget frygteligt.

Pigen gik først til bekendelse om, hvad der var overgået hende efter nogle dage. Det er ifølge politiinspektør Hans Roost en almindelig reaktion fra et barn. Foto: Rasmus Skaftved/Ritzau Scanpix

- Det er en kombination af det hele, at der er noget udefra, herunder nogle oplysninger fra skolen, der begynder at tyde på, at her er der et eller andet galt, fortæller Hans Roost, som tilføjer, at oplysninger fra pigens familie også medvirkede til, at man foretog en videoafhøring af pigen:

- Og så afgør denne her videoovervågning altså tingene. Og vi hurtigt bliver klar over, at der foreligger en alvorlig forbrydelse. Så bliver der sat massivt ind med efterforskning, sporsøgning, videoafhøring osv.

I dagevis har politiet derfor været til stede ved Legind Sø på Mors, som ifølge Hans Roost ikke er et ualmindeligt område for børn at opholde sig i.

Politiet har i dagevis været til stede ved Legind Sø på Mors for at efterforske voldtægten af en lille pige. Foto: Rasmus Skaftved/Ritzau Scanpix

Taget hånd om pige

Der er ifølge politiinspektøren taget hånd om den lille pige - 'både sundhedsmæssigt og socialt'.

Hvordan politiet har fundet frem til den formodede gerningsmand kan Hans Roost ikke oplyse. Han ønsker ikke at udtale sig om, hvorvidt manden er kendt af politiet.

- Det er en sag, som nu kommer for retten kl 12. Der udestår stadig en hel del efterforskning, og vi bliver nødt til lige at se, hvad retten siger.

Den sigtede er blevet afhørt.

Anklagemyndigheden vil af hensyn til pigen og den videre efterforskning begære dørlukning.

Foto: Rasmus Skaftved/Ritzau Scanpix

En alvorlig sædelighedsforbrydelse er de seneste dage blevet efterforsket på Mors. Foto: Rasmus Skaftved/Ritzau Scanpix

Da politiet blev klar over, at der foreligger en alvorlig forbrydelse, blev der sendt en større delegation til Legind Sø. Foto: Rasmus Skaftved/Ritzau Scanpix

Foto: Rasmus Skaftved/Ritzau Scanpix

Foto: Rasmus Skaftved/Ritzau Scanpix

Ved du noget, så kontakt os. Sms/mms til 1224 (alm. takst), eller mail til 1224@eb.dk.